Hannesarholt

Tónleikar - Kvartett Einars Scheving
2017-05-11 20:00 UTC | Hljóðberg
Kvartett Einars Scheving leikur nú í fyrsta sinn í Hannesarholti, en kvartettinn skipa, auk Einars, sem leikur á trommur og slagverk, píanóleikarinn Eyþór Gunnarsson, saxafónleikarinn Óskar Guðjónsson og bassaleikarinn Skúli Sverrisson. Munu þeir leika nýtt efni Einars, í bland við lög af plötunum Intervals, Cycles og Land míns föður. Plöturnar hafa allar fengið frábæra dóma bæði hérlendis sem erlendis og hlaut Einar íslensku tónlistarverðlaunin fyrir tvær þeirra.
Gestir geta pantað léttan kvöldverð á undan tónleikum. Veitingastofurnar á 1.hæðinni opna kl.18.30. Borðapantanir í síma 511-1904 og hannesarholt@hannesarholt.is

Spaðatónleikar
2017-05-14 16:00 | Hljóðberg
Hinir ástsælu Spaðar er frægasta óþekkta hljómsveitin á Íslandi og á sér fjölda aðdáendur sem hafa haldið tryggð við sveitina alveg frá því að hún sendi frá sér kasettur sem gengu frá manni til manns á síðustu öld. Á löngum ferli sínum hefur sveitin leikið sígauna- og gyðingamúsík frá Austur-Evrópu, rembetico frá Grikklandi, polka, ræla og ótal valsa, lög í bítlastíl og lög sem hljóma eins og gömul og saklaus íslensk dægurlög. Einkum hefur samt sveitin þó verið vettvangur fyrir lagasmíðar og texta meðlimanna, sem komið hafa út á nokkrum geisladiskum. Núverandi meðlimir Spaða eru: Aðalgeir Arason mandólín og söngur, Guðmundur Ingólfsson kontrabassi, Guðmundur Pálsson fiðla, Guðmundur Andri Thorsson söngur og gítar, Þorkell Heiðarsson harmónikka og hljómborð, Magnús Haraldsson gítar og söngur og Sigurður Valgeirsson trommur.

"Soul'd Out" is back - Harold Burr
2017-06-01 20:00
„Soul´d Out“ tónleikar Harold E Burr í vetur er ógleymanlegir öllum sem þá sóttu og óhætt að segja að Harold hafi slegið í gegn. Vegna fjölda áskorana hefur verið ákveðið að endurtaka leikinn. Harold og félagar hafa að auki bætt nokkrum hjartaskerandi sálartónum í dagskrána.
Harold hefur búið á Íslandi undanfarin ár, en var á yngri árum meðlimur í hljómsveitinni The Platters. Harold fer yfir sögu sálartónlistar í tali og tónum. Meðal ómissandi atriða í slíkri sögu er framlag Marvins Gaye, „Heard it Through the Grapevine,“ „Try a Little Tenderness,“ sem Otis Redding flutti svo eftirminnilega og fleiri perlur Bandarískrar sálartólistar. Harold Burr mun ferðast með gesti um fortíð og nútíð í gegnum tónlistina og lofar því að laða fram bæði hlátur og grátur, en umfram allt tilfinningar, þar sem flutningurinn er fullur af sál.
Kvöldstundin höfðar til bæði ungra og aldraðra, kvenna og karla.
Miðasala á midi.is verð kr. 3000
Léttur kvöldverður á sanngjörnu verði í boði frá kl. 18:30. Athugið að panta þarf fyrir hádegi sama dag í s. 511 1904 eða hannesarholt@hannesarholt.is

„Soul’d Out“ is back ! Harold Burr, in association with Hannesarholt, will present Soul’d Out ! a soul music retrospective. Harold Burr, formerly of the Platters, will sing the songs of legends. Soul music legends.
Thats right we are doing it again because of popular demand. If you missed our first performance, you don´t want to miss this incredible evening of music. We have added new material so that the show is fresher, and even more exciting to listen to. Yes we have made some changes, regarding the artists and the songs, but, the concept of „Soul’d Out“ remains the same.
This is the story of soul music told in song. It is loosely based on the industry’s most successful Black artists, their recordings and performances. You will unmistakably hear the sound of Marvin Gaye’s Heard It Through The Grapevine“, sing along with Otis Redding’s „Try a Little Tenderness“ and much more on this special evening. It is important to note that this show will be about soul music’s history, and we will journey into the past as well as the present, via the music, you will laugh and you will cry but most of all you will feel, because the singing is truly SOULFUL ! So let’s do it again !!

Lýra norðursins og saga Auðar djúpúðgu
2017-06-02 20:00 | Hljóðberg
Lyra fra Nord: «Unn the Deepminded – the long journey».
Sönghópurinn Lýran úr norðri „Lyra fra Nord“ segir sögu Auðar djúpúðgu í tali og tónum.
Tónleikarnir í Hannesarholti spanna helstu atriði úr ævi Auðar djúpúðgu, eins og sagt er frá henni í Laxdælasögu. Hópurinn hefur nýlega gefið út geisladiskinn „Det som bølger uti havet,“eða „Það sem aldan færir,“ með lögum og ljóðum eftir Rolf Aagaton, sem einnig leikur á lýru á tónleikunum ásamt John Vedde. Tone Holte syngur fyrir munn Auðar djúpúðgu og hefur einnig skrifað söguna í kringum tónlistina.
Fyrrnefndur geisladiskur kom út í desember 2016. Hann inniheldur bæði nýtt efni auk túlkunar á efni frá Víkingatímanum. Tónlistin er byggð á tónfræðilegum hugmyndum fólks um það hvernig víkingar tengdu við hrynjanda, melódíu og samhljóm örfárra tóna. Hér er einnig á ferðinni tilraun til að bera fram dýpri skilning á víkingatímanum í gegnum ljóð og lag. Í umsögn um diskinn segir að flutningurinn sé kraftmikill og ástríðufullur og að rödd Tone henti tónlistinni fullkomlega.
Lyra fra nord hefur komið fram á ýmsum víkingahátíðum í Noregi um árabil og meðlimir sveitarinnar kætast mjög yfir því að geta loks flutt sögu Auðar djúpúðgu í landinu sem hún gerði að sínu.
Saga Auðar djúpúðgu er sögð á ensku, söngvarnir eru fluttir á norsku.
Lýrurnar sem notaðar eru við flutninginn eru báðar eftirlíkingar af ævafornum lýrum sem fundust við fornleifagröft í Svíþjóð og Noregi.
www.lyrafranord.no
www.facebook.com/lyrafranord

Héðan og þaðan - píanó og fiðla
2017-06-03 17:00 | Hljóðberg
Mathias Halvorsen píanóleikari og Hulda Jónsdóttir fiðluleikari halda tónleika í Hannesarholti 3. júní 2017 kl. 17. Á efnisskránni verða verk úr ýmsum áttum og stefnum sem eiga það sameiginlegt að hafa verið samin á seinni hluta 20. aldarinnar. Þau munu m.a. flytja verk eftir John Adams, Miklós Rózsa og Dimitri Shostakovich.
Mathias er frá Noregi, lærði í Osló og Leipzig, er búsettur í Reykjavík en ferðast út um allan heim til að spila á píanó. Hulda er uppalin í Hveragerði, nam i í New York en býr um þessar mundir í Hamburg þar sem hún spilar með kammersveitinni Ensemble Resonanz.
Hulda og Mathias hafa oft leikið kammermúsík saman undanfarin ár, en þetta verða fyrstu dúó tónleikarnir sem þau leika.
Aðgangseyrir 3000 kr. á midi.is

Blyde Lasses frá Hjaltlandseyjum
2017-06-04 20:00 | Hljóðberg
Tónleikar með gleðiþyt frá Hjaltlandseyjum í boði Claire White og Frances Wilkins, sem hafa heillað hlustendur víða um heim, síðan þær hófu að leika saman á fiðlu og „concertinu“ árið 2006. Tónlistarhefð Hjaltlandseyja nýtur sín vel í flutningi Blyde Lasses, sem og sagnahefðin. Tvíeykið hefur farið víða á tónleikaferðum sínum, m.a. um Bretland, Írland, Nýja Sjáland, Kanada, Noreg, Eistland og Sameinuðu Arabísku Furstadæmin og gaf út sína fyrstu plötu í 2013, sem hefur hlotið mikið lof aðdáenda. Auður djúpúðga, landnámskonan okkar sem settist að í Hvammi í Dölum er meðal yrkisefna Blade Lasses.
Blyde Lasses (‘glad girls’ in Shetland dialect) have been captivating audiences worldwide since they first started performing tunes and songs together in 2006 on fiddle and concertina. Their performances are as rich in stories as they are in music, and their concerts give an intriguing glimpse into Shetland’s famous musical tradition. In recent years Blyde Lasses have toured the UK, Ireland, New Zealand, Canada, Norway, Estonia and the UAE. In April 2013, after countless requests for recordings, they released their acclaimed debut album of traditional, contemporary and self-penned Shetland songs and tunes.
https://blydelasses.wordpress.com/
http://claireelizabethwhite.tumblr.com/

Marbel á ferð og flugi
2017-07-13 20:00 | Hljóðberg
Skemmtilegir tónleikar þar sem komið er við á ýmsum stöðum og flutt er tónlist í mismunandi samsetningum, skipuðum klarínettu, víólu og sellói.
Marbel Ensemble er ungur kammerhópur staðsettur í Rotterdam, Hollandi, sem hóf starfsemi sína árið 2015. Meðlimir hópsins kynntust þegar þau voru við nám í Codarts listaháskólanum í Rotterdam og Konunglega tónlistarháksólanum í Haag. Nafnið Marbel kemur frá blönduðum bakgrunni meðlima allt frá mismunandi heimsálfum til mismunandi tónlistar stíla. Þau kynna fjölbreytta tónlist, sem spanna allt frá fyrstu til nýjustu tónlistar tónlistarsögunnar.
Marbel Ensemble hefur komið fram við ýmis tækifæri og spilað tónleika á ýmsum stöðum. Þau leggja áherslu á að tengja við áheyrendur og koma einnig fram á minni stöðum þar sem tengslin við áheyrendur eru nánari, eins og á elliheimilum, spítölum eða þar sem þau geta fært gleði inn í dag fólks með tónlistinni.
Eins og nafnið gefur til kynna er hópurinn mjög liðlegur í samsetningum og þá ekki bara í hinni hefðbundnu samsetningu. Oftast vinna þau sem klarinettukvintett, en úr þeim hljóðfærahópi búa þau gjarnan til minni samspil eins og verður á þessum tónleikum, þar sem hópurinn er samsettur úr klarínettu, víólu og sellói.
Meðlimir:
Mayuko Takeda kemur frá Japan og hóf klarínettu nám sitt þegar hún var 9 ára gömul í heima bæ sínum Hokkadio. Árið 2011 tók hún Bachelor of Music gráðu frá Sapporo Otani Universety þar sem kennari hennar var Noboru Taga. Um haustið flutti Mayuko til Rotterdam í Hollandi þar sem hún hóf bassa klarínettu nám hjá Henri Bok og klarínettu nám hjá Nancy Braithwaite í Codarts, listaháskólanum þar í borg. Í júní 2015 kláraði hún sína aðra Bachelor gráðu og nú í sumar lauk Mayko Mastersnámi sínu frá Codarts.
Úlfhildur Þorsteinsdóttir hóf ung að aldri fór hún að sýna áhuga á tónlist og hóf fiðlunám samkvæmt Suzuki aðferðinni þegar hún var rúmlega þriggja ára. Seinna meir lá leið hennar í Tónlistarskólann í Reykjavík þar sem hennar fiðlukennari var Auður Hafsteinsdóttir þar til Úlfhildur útskrifaðist vorið 2008. Þá um haustið hóf hún fiðlunám í Listaháskólanum undir handleiðslu Ara Vilhjálmssonar. Á Listaháskólaárunum var víólan hennar annað hljóðfæri. Eftir útskrift vorið 2011 lá leið Úlfhildar til Berlínar þar sem hún sótti fiðlutíma hjá Gerði Gunnarsdóttur. Frá sumri 2012 hefur víólan verið aðal hljóðfæri Úlfhildar og hóf hún nám við Konunglega tónlistarháksólann í Haag í Hollandi þá um haustið undir handleiðslu Ásdísar Valdimarsdóttur. Vorið 2016 útskrifaðist Úlfhildur með Bachelor gráðu í víóluleik og hóf mastersnám um haustið við Codarts, listaháskólann, í Rotterdam þar sem kennari hennar er Julia Dinerstein.
Sebastiaan van den Bergh hóf sellónám sitt við 8 ára aldur á Ítalíu. Eftir fjögura ára dvöl fjölskyldunnar fluttust þau aftur til Hollands þar sem Sebastiaan hélt selló námi sínu áfram hjá Rob Hageman og seinna hjá Rosalie Seinstra í Hellendaal Institute. Eftir útskrift úr menntaskóla hóf Sebastiaan nám við tónlistarháskólann í Amsterdam undir handleiðslu Jeroen den Herder þaðan sem hann útskrifaðist árið 2013 með Bachelor gráðu. Sebastiaan útskrifaðist með Mastersgráðu í selló leik frá Codarts, listaháskólanum í Rotterdam árið 2016.

Allskonar ást!
2017-08-12 20:00 - 21:30 | Hljóðberg
Allskonar ást!
:: Kvöldstund með Siggu Eyrúnu og Kalla Olgeirs, ásamt gestum ::
Sigga Eyrún og Kalli Olgeirs hafa sett saman dagskrá með uppáhalds ástarlögunum sínum. Lögin koma úr öllum áttum og fjalla um ástina í ýmsum myndum. Með þeim verður Þorgrímur Jónsson á kontrabassa og sérstakur gestur er hin yndislega söng- og leikkona Þórunn Arna Kristjánsdóttir, sem fólk man kannski síðast eftir sem Sofie úr Mamma Mia.
Fögnum allskonar ást í Hannesarholti laugardagskvöldið 12. ágúst.
Miðaverð er 2900,- og hefjast tónleikarnir stundvíslega kl. 20:00.
Miðasala á midi.is
—
Eldhúsið í Hannesarholti verður opið og verður sjávarréttasúpa ásamt fisk- og grænmetisréttum á boðstólum.
Borðapantanir í síma 511 1904, fyrir kl. 17:00 föstudaginn 11. ágúst.
—
Fögnum allskonar ást á Gay Pride í Hannesarholti, laugardaginn 12. ágúst

Harmoníkutónleikar
2017-08-17 19:00 | Hljóðberg
Ástu Soffíu, Mariusar og Kristinar í Hannesarholti. Lagavalið er fjölbreytt og stiklað er á stóru. Á efnisskránni eru sóló, dúó og tríóverk frá öllum áttum. Meðal annars verður hlið harmóníkunnar í þjóðlagatónlist Norðmanna kynnt. Einnig verður leikin barrokktónlist, rússnesk sígild harmóníkutónlist, argentískur tangó og nýlega skrifað skandinavískt tónverk ásamt fleiru. Með þessu munu þau miðla fjölbreyttri harmóníkutónlist og kynna margbrotnar hliðar harmóníkunnar.
Ásta Soffía Þorgeirsdóttir, Marius Berglund og Kristina Bjørdal Farstad er frá Tennfjord i Romsdal í Noregi. Þau hafa öll verið að læra á harmóníku í Norges musikkhøgskole. Ásta Soffía er fædd og uppalin á Húsavík og hóf þar tónlistarnám 7 ára gömul. Hún stundar nú klassískt einleikaranám við Norges Musikkhøgskole með harmóníku sem aðalhljóðfæri. Það er henni hjartans mál að koma harmóníkunni á framfæri á Íslandi sem og annars staðar, gefa fólki kost á að upplifa og njóta fjölbreyttrar harmóníkutónlistar og vinna í að efla stoðir harmóníkunnar i hinu fjölskrúðuga tónlistarlífi á Íslandi. Kristina Bjørdal Farstad er frá Tennfjord i Romsdal í Noregi. Hún hóf harmóníkunám ung að aldri. Kristina hefur stundað harmóníkunám í Norges musikkhøgskole og Det Kongelige Danske Musik-konservatorium. Marius Berglund er frá Moelv í Hedmark í Noregi. Hann byrjaði að spila á harmóníku þegar hann var 14 ára. Marius lauk bachelornámi sínu í klassískum harmóníkuleik frá Norges musikkhøgskole í desember síðastliðinn. Hann hefur einnig lært þjóðlagatónlist í Vinstra videregående skole.

Menningarnótt í Hannesarholti
2017-08-19 11:00 - 23:00
Matur og menning í Hannesarholti á Menningarnótt. Listsýningar, tónlist, matur og samvera. Opið í veitingastofum frá 11-23.
Blönduð tónlistardagskrá í Hljóðbergi undir nafninu POPP&KLASSÍK. Þar kemur fram einvalalið tónlistarfólks frá kl.15-22:

15:00: ‘L’AMOUR, L’AMOUR’ Hafdís Vigfúsdóttir, flautuleikari, og Kristján Karl Bragason píanóleikari leika ástarlög úr ýmsum áttum.
16:00: Þorsteinn Eyfjörð, raftónlistarmaður, leikur nýjustu verk sín. Með honum leika Jökull Smári Jakobsson og Atli Arnarsson.
17:30: Unnur Sara leikur ásamt hljómsveit dagskrá til heiðurs franska söngvaskáldinu SERGE GAINSBOURG.
::: HLÉ :::
19:00: LINÜ – Gulli Björnsson og Jiji Kim, gítarleikarar og tónskáld leika úrval verka eftir m.a. Philip Glass, Arvo Pärt, David Lang, Ólaf Arnalds og Dan Schlosberg ásamt eigin verkum.

21:00 Í HENNAR SPORUM: Söngkonan Svanlaug Jóhannsdóttir hefur leitað uppi skópör sem eiga sér sögu. Saga kvennanna og skónna, rómantíkin, gleðin og átökin, er sögð með sögum og söngvum, dægurlögum, klassík og taktföstum tangó.
—
Tvær listsýningar opna á Menningarnótt:
Myndlistarmaðurinn Snorri Ásmundsson opnar sýningu sína MULIERES PRAESTANTES hátíðlega kl. 16:00. Titill sýningarinnar þýðir Yfirburðakonur og er myndefnið konur sem hafa skarað frammúr í menningarsögunni til dagsins í dag.
Listakonan Inga Höskuldsdóttir sýnir keramiklampa á Baðstofuloftinu. Sýningin er innsetningarsýning: HEILL ÞÉR YLUR, HEILL ÞÉR LJÓS, þar sem unnið er með ljós, hljóð og ilm. Sýningin er sölusýning og stendur til 6. september. Formleg opnun er kl.20:00.
Facebookviðburður Menningarnætur í Hannesarholti
Hlökkum til að sjá ykkur á Menningarnótt í Hannesarholti!

CENTURION MONK - Theolonius Monk heiðurstónleikar
2017-08-20 20:00 - 21:30 | Hjóðberg, Grundarstíg 10, Reykjavik, Reykjavík, 101, Iceland
“You’ve got to dig it to dig it, you dig?”
― Thelonious Monk
Söngvarinn Arnar Ingi spilar í Hannesarholti 20. ágúst n.k. af tilefni 100 ára afmælis jazzgoðsagnarinnar Thelonious Monk!
Á dagskránni verða stærstu slagarar jazztónskáldsins og píanóleikarans Theolonius Monk, í bland við lítt þekktari perlur.
Arnar Ingi Richardsson hefur undanfarin ár stundað söngnám við Konunglega Tónlistarháskólann í Stokkhólmi þaðan sem hann hyggst ljúka BA prófi næsta vor. Arnar útskrifaðist þar áður frá Tónlistarskóla FÍH 2014, úr rytmískri deild. Arnar hefur vakið athygli áheyrenda, hérlendis og erlendis, með vönduðum söng og lagavali, en hann beitir gjarnan fyrir sig eftirtektarverðri raddbeitingu, sem myndi teljast í anda Bobby McFerrin.
Nýlega sigraði Arnar Ingi söngkeppnina SMASK Stockholm og tók í framhaldi við styrk úr minningarsjóði Vilhjálms Vilhjálmssonar, dægursöngvara. 2014 hlaut Arnar Ingi ‘Nótuna’ fyrir framúrskarandi árangur á framhaldsstigi, þar hann söng lag í útsetningu Bobby McFerrin í Eldborgarsal Hörpu.
Arnar Ingi kemur fram í Hljóðbergi, tónleikasal Hannesarholts, ásamt einvalaliði tónlistarmanna, en hljómsveitin skipast svo:
Arnar Ingi – söngur
Tómas Jónsson – píanó
Sigmar Þór Matthíasson – kontrabassi
Matthías Hemstock – trommur
Ívar Guðmundsson – trompet/flugelhorn
Tónleikarnir hefjast stundvíslega kl. 20:00 og er miðaverð 2500,-
Miðar verða seldir á midi.is. Takmarkaður miðafjöldi og því tilvalið að tryggja sér sæti sem fyrst.
FACEBOOK: https://www.facebook.com/ArnarIngiRichardsson/
MIDI.IS

Tónleikar - Olivier Manoury og Tómas R.Einarsson
2017-08-25 20:00 | Hljóðberg, Grundarstígur 10, Reykjavík
Föstudagskvöldið 25. ágúst halda franski bandoneónspilarinn Olivier Manoury og kontrabassaleikarinn Tómas R. Einarsson tónleika í Hannesarholti, Grundarstíg 10. Á efnisskránni eru tangó, bóleró, swing og latínsveifla svo eitthvað sé nefnt. Lögin eru flest eftir þá félaga en aðrir tónhöfundar eins og Thelonius Monk koma líka við sögu. Olivier er þekktastur sem tangóspilari, en hann hefur leikið á hljóðfæri sitt, bandoneón, um víða veröld, en Tómas er þekktastur fyrir latínsveiflu sína og djass. Olivier og Tómas komu fyrst fram saman fyrir tæpum þrjátíu árum og hafa oft tekið saman lagið gegnum tíðina.

Anna og Sölvi fara hringinn
2017-08-26 17:00 | Hljóðberg
Frændsystkinin og dúóið Anna Gréta Sigurðardóttir og Sölvi Kolbeinsson leika frumsamda tónlist og útsetningar sem þau hafa unnið að síðustu mánuði. Tónlistin gæti flokkast sem melódískur djass undir þjóðlagaáhrifum þar sem spuninn er í fyrirrúmi. Anna og Sölvi hafa bæði hlotið titilinn „bjartasta vonin“ á íslensku tónlistarverðlaunum, Anna árið 2015 og Sölvi 2016. Prógrammið samanstendur af eigin tónsmíðum sem þau hafa unnið að bæði saman og í sitthvoru lagi. Anna og Sölvi voru valin fyrir hönd Íslands til að taka þátt í Young Nordic jazz Comets sem fór fram í Umeå, Svíþjóð þetta árið og fengu frábærar móttökur á meðal áhorfenda og fjölmiðla. Í sænska dagblaðinu ,,Folkbladet” var tónleikum þeirra lýst svona: ,,Fallegri tónlist er erfitt að finna. Tónlistin er undir þjóðlagaáhrifum, eins og má heyra á saxófónleik Sölva Kolbeinssonar. Hann er sem Paul Desmond við rætur Heklu. Anna Gréta Sigurðardóttir spilar á píanó svo tilfinningaþrungið og leitandi að helst minnir á Esbjörn Svensson. Hrein píanólýrík.” (Folkbladet, Umeå, 27/10 2016)

SUNGIÐ SAMAN
2017-09-10 14:00 - 15:00 | Grundarstígur 10, Reykjavík, 101, Iceland
Fyrsti samsöngur haustsins…
Pálmar Óla

Tónleikar - Hrafnar
2017-10-07 20:00 | Hljóðberg
Hljómsveitin Hrafnar hefur starfað allnokkur ár við góðan orðstír og vinsældir. Árið 2012 gáfu þeir úr plötuna Krunk og náðu lög af henni verulegum vinsældum í útvarpsspilun og vinsældarlistum á Rás II .
Nú eru strákarnir tilbúnir með nýja plötu og er vinna við útgáfu hennar á fullu þessa dagana.
Á tónleikum hafa Hrafnar hafa getið sér orð fyrir að vera miklir sögumenn og grínarar og er hægt að lofa góðri skemmtan þar sem þeir eru annars vegar. Á Goslokahátíð í Eyjum í sumar héldu Hrafnar rómaða tónleika í Eldheimum þar sem færri komust að en vildu. Tónleikar strákanna í Hannesarholti 7. og 28. október og verða með svipuðu sniði, sögur og grín í bland við ný lög og er kjörið tækifæri fyrir þá er ekki komust að í sumar.
Þess má geta að Hrafnar áttu Goslokalagið í ár „Heim til Eyja“ sem hlaut frábærar viðtökur Eyjamanna.
Hljómsveitina skipa Hlöðver Guðnason, bræðurnir Georg og Vignir Ólafssynir og bræðurnir Helgi og Hermann Ingi Hermannssynir. Allt gamalreyndir tónlistarmenn með langan feril að baki í hinum ýmsu hljómsveitum.

Verð 3.000.-

Chet Baker and me - Kvartett Halla Guðmunds
2017-10-27 20:00 | Hljóðberg
´Chet Baker and Me´
Hljóðberg Hannesarholt 21.Oktober kl 20:00
Trompetleikarinn og söngvarinn Chet Baker var amerískur tónlistarmaður, fæddur í Oklahoma í desember 1929. Hann þótti ungur mjög lagrænn í sólóum sínum og var valinn af Charlie´Bird´Parker til þess að spila á trompet í röð tónleika hans um vesturströnd bandaríkjanna árið 1952. Baker spilaði í þekktum kvartett saxófónleikarans Gerry Mulligan um nokkurt skeið en það var ekki fyrr en Baker lék og söng inn á plötuna ´Chet Baker Sings´ sem hann náði heimsfrægð og virðing hans reis sem hæst. Chet Baker var þekktastur fyrir rómantískar og rólegar útgáfur laga sinna og einkennandi þýðan söng.
Haraldur Ægir Guðmundsson (1977) kontrabassaleikari og tón/textaskáld gaf út fyrstu tvær jazzplötur sínar árið 2012, ´Stories´ með Sound Post og ´Count that in´ með BaadRoots en hefur einnig samið lög og texta fyrir aðra flytjendur, ´Green´ með Clazz 2015, og ´Embrace´ með Hörpu Thorvaldsdóttur. Haraldur gaf sjálfur út funkplötuna ´PARTY´ með alþjóðlega funk tríói sínu Freaks Of Funk nú í ár.
Haraldur hefur sett saman efnisskrá eigin laga, útsett í anda Bakers, ásamt lögum frá fyrri hluta ferils trompetleikarans, en þar má helst nefna lög eins og My funny Valentine, Look for the silverlinging, But not for me og fleiri.
Kvartett Halla Guðmunds
Haraldur Ægir Guðmundsson Kontrabassi,+tón og textahöfundur
Snorri Sigurðarson trompet/flugel horn
Agnar Már Magnússon piano
Böðvar Reynisson söngur
Miðaverð:
midi.is 2500,-
við dyrnar 3000,-

Tónleikar - Hrafnar
2017-10-28 20:00 | Hljóðberg
Hljómsveitin Hrafnar hefur starfað allnokkur ár við góðan orðstír og vinsældir. Árið 2012 gáfu þeir úr plötuna Krunk og náðu lög af henni verulegum vinsældum í útvarpsspilun og vinsældarlistum á Rás II .
Nú eru strákarnir tilbúnir með nýja plötu og er vinna við útgáfu hennar á fullu þessa dagana.
Á tónleikum hafa Hrafnar hafa getið sér orð fyrir að vera miklir sögumenn og grínarar og er hægt að lofa góðri skemmtan þar sem þeir eru annars vegar. Á Goslokahátíð í Eyjum í sumar héldu Hrafnar rómaða tónleika í Eldheimum þar sem færri komust að en vildu. Tónleikar strákana í Hannesarholti 7 og 28 október og verða með svipuðu sniði, sögur og grín í bland við ný lög og kjörið tækifæri fyrir þá er ekki komust að í sumar.
Þess má geta að Hrafnar áttu Goslokalagið í ár „Heim til Eyja“ sem hlaut frábærar viðtökur Eyjamanna.
Hljómsveitina skipa Hlöðver Guðnason, bræðurnir Georg og Vignir Ólafssynir og bræðurnir Helgi og Hermann Ingi Hermannssynir. Allt gamalreyndir tónlistarmenn með langan feril að baki í hinum ýmsu hljómsveitum.

Tónleikar - Haustrómantík með Siggu Eyrúnu og Karli Olgeirs
2017-11-09 20:30 | Hljóðberg
Sigga Eyrún og Karl Olgeirsson hafa sett saman dagskrá með fallegum lögum um ástina sem hlýja okkur í haustveðrinu.

Léttur kvöldverður í boði í veitingastofunum á undan tónleikunum. Borðapantanir í síma 511-1904.

Tónleikar - Anna Sigga og Gerrit Schuil: Maístjarnan og önnur ljóð
2017-11-12 17:00 - 18:20 | Hjóðberg, Grundarstíg 10, Reykjavik, Reykjavík, 101, Iceland
Anna Sigríður Helgadóttir er fædd í Reykjavík árið 1963. Hún stundaði söngnám við Tónskóla Sigursveins D. Kristinssonar og Söngskólann í Reykjavík, þaðan sem hún lauk námi við framhaldsdeild árið 1989. Næstu þrjú árin sótti hún einkatíma hjá Prof. Rina Malatrasi á Ítalíu. Hún hefur sungið með fjölda kóra og tekið þátt í margskonar tónlistarflutningi, s.s. einsöngstónleikum, djasstónleikum, óperu- og óperettuuppfærslum, kirkjutónleikum, gospeltónleikum o.fl., á Íslandi, í Danmörku, Svíþjóð, á Ítalíu og í Bandaríkjunum. Árið 2000 söng hún hlutverk Biöncu í uppfærslu Íslensku Óperunnar á óperunni “The rape of Lucretia” eftir Benjamin Britten og árið 2002 söng hún hlutverk Mary í uppfærslu Listahátíðar á óperunni “Hollendingurinn fljúgandi” eftir Richard Wagner. Frá 2001 til 2012 starfaði Anna Sigríður sem tónlistarstjóri við Fríkirkjuna í Reykjavík, þar sem hún söng við athafnir, stjórnaði kór og hafði umsjón með tónlistarlífinu í kirkjunni. Hún söng í mörg ár með sönghópnum Hljómeyki og er ein af sönghópnum Emil og Anna Sigga og Bjargræðiskvartettsins. Að auki hefur hún starfað sem söngkona og sungið víða s.s. við kirkjuathafnir, tónleika og margs konar uppákomur.
Gerrit Schuil er fæddur í Hollandi. Hann nam við Tónlistarháskólann í Rotterdam og síðar í London og París. Árið 1978 tók Gerrit þátt í alþjóðlegu námskeiði fyrir hljómsveitarstjóra hjá rússneska hljómsveitarstjóranum Kirill Kondrashin og naut þess heiðurs að vera eini nemandi hans síðustu ár hans.
Gerrit hefur leikið á tónleikum víða um Evrópu, Bandaríkin og í Asíu, tekið þátt í hátíðum og unnið með fjölda söngvara og hljóðfæraleikara. Hann hefur einnig stjórnað mörgum evrópskum og amerískum hljómsveitum bæði á tónleikum og í óperuuppfærslum, m.a. hljómsveitum hollenska útvarpsins sem voru einnig hljómsveitir hollensku ríkisóperunnar.
Frá 1992 hefur Gerrit búið á Íslandi og verið leiðandi í tónlistarlífi þjóðarinnar bæði sem píanóleikari og stjórnandi m.a. Sinfóníuhljómsveitar Íslands og Íslensku óperunnar. Þá hefur hann stýrt tónlistarhátíðum og leikið með mörgum af bestu tónlistarmönnum landsins á geisladiska.
Tónleikarnir hefjast kl. 17.00 og opið verður í Veitingastofum Hannesarholts fyrir viðburðinn.

Serbneskir menningardagar í Reykjavík
2017-11-17 18:00 - 2017-11-19 20:00
Serbneskir menningardagar verða haldnir í Reykjavík dagana 17. – 19. nóvember næstkomandi. Þetta er í fyrsta skipti sem Serbnesk hátíð er haldin hér á landi og er hún skipulögð af Serbnesku menningarmiðstöðinni á Íslandi í samstarfi við utanríkisráðuneyti Serbíu og menningarsetrið Hannesarholt.
Staðsett á krossgötum á Balkanskaga, þar sem austrið mætir vestrinu, hefur Serbía erft mikinn menningarlegan auð úr ýmsum áttum en um leið hafa hefðir og menning varðveitt sérkenni Serbnesku þjóðarinnar.
Á hátíðinni verður serbneskur menningararfur kynntur með þjóðbúningum, ljósmyndum, þjóðlegum skartgripum, skrautritun með kýrillísku letri, íkonum, stuttmyndum, tali, textum og tónleikum. Ljósmyndasýning mun prýða veggi Hannesarholts og verða ljósmyndir einnig til sölu sem og fræðiritið „Þjóðbúningar Serba“, skrautrituð verk með kýrillísku letri, þjóðlegir skartgripir o.fl.
Serbnesku menningardagarnir verða formlega settir 17. nóvember, klukkan 18:00, í Hannesarholti og síðan rekur þar hver atburðurinn eftir annan alla helgina.
Menningardögunum verður slitið með tónleikum Serbneskra og Íslenskra tónlistarmanna í Guðríðarkirkju 19. nóvember, klukkan 20:00. Tónleikarnir bera heitið „Heimarnir mætast – Á tónlistarlegu ferðalagi um tíma“.

DAGSKRÁ HÁTÍÐAR
Föstudagur 17.11.2017 – Hannesarholt
• 18:00 Setning Serbneskra Menningardaga
• 18:15 „Þjóðbúningar Serba“ – Kynning á einstöku fræðiríti (mónógrafíu)
eftir þjóðháttafræðinginn Ivan Terzic og ljósmyndarann Slobodan Bugarcic.
Ivan Terzic kynnir ritið, fjallar um og sýnir þjóðbúninga Serba.
• 19:00 „Andlegt ferðalag um tímann“ – Tónleikar í flutningi sönghópsins Nokturno.
Samansafn af Serbneskri tónlist í aldanna rás, frá trúarlegum lögum að dægurlögum.
Laugardagur 18.11.2017 – Hannesarholt
• 11:00 „Kýrillíska letrið; andlegur og efnislegur menningararfur serbneskrar þjóðar“ Fyrirlestur og myndbandakynning. Textafræðingurinn, skrautritarinn og íkonamálarinn Tatjana Jankovic og rithöfundurinn Janja Todorovic flytja fyrirlesturinn.
• 12:00 „Skrautritun; kýrillíska letrið“ – Vinnustofa (2 klst.)
Kynning á skrautritun, skrautritunarverkum og að sjálfsögðu er boðið upp á skrautskrift.
• 17:00 „Hefðir og siðir serbneskrar þjóðar í gegnum stuttmyndir og söng“
Sýndar verða tíu stuttmyndir með enskum texta, ásamt því að hluti af sönghópnum Djoko Pavlovic-Pósthúss Serbíu, flytur þjóðsöngva. Söngvarar eru Ivan Terzic, Stevan Gojkovic og Slavoljub Draskovic.
Sunnudagur 19.11.2017 – Hannesarholt
• 12:00 „Skrautritun; kýrillíska letrið“ – Vinnustofa (2 klst.)
Kynning á skrautritun, skrautritunarverkum og að sjálfsögðu er boðið upp á skrautskrift.
• 14:00 „Mikilvægi kynningar og varðveislu menningararfs þjóða“
Þáttakendur hátíðarinnar verða á staðnum til að ræða við og svara spurningum gesta, maestro Djordje Stankovic, Ivan Terzic þjóðháttafræðingur, Boris Postovnik menningarfræðingur og Tatjana Jankovic textafræðingur.
Sunnudagur 19.11.2017 – Guðríðarkirkja
• 20:00 „Heimarnir mætast  Á tónlistarlegu ferðalagi um tíma“
Flytjendur:
Sönghópurinn Nokturno frá Serbíu, Guðbjörg R. Tryggvadóttir sópran ásamt Drengjakór Þorfinnsbræðra og Davíð Ólafsson bassi.
Með tónleikunum verður Serbneskum Menningardögum slitið.

Hafdís Huld - Dare to Dream Small
2017-11-18 20:00 | Hjóðberg, Grundarstíg 10, Reykjavik, Reykjavík, 101, Iceland
Hafdís Huld – Dare to Dream Small

Tónlistarkonan Hafdís Huld sendi fyrr á árinu frá sér sýna fjórðu sólóplötu Dare to Dream Small og heldur nú loksins tónleika hér á landi til þess að fagna útgáfunni. Platan hefur fengið frábæra dóma bæði hér heima og erlendis þar sem vandaðir textar og fallegar útsetningar hafa vakið sérstaka athygli og gagnrýnendur eru á einu máli um að þetta sé hennar besta verk til þessa. Með Hafdísi á tónleikunum verður Alisdair Wright en saman hafa þau komið fram á tónleikum og tónlistarhátíðum um allan heim undanfarin 11 ár, nú síðast á vel heppnaðri tónleikaferð í Kína.

Dare to Dream Small er líkt og fyrri plötur Hafdísar gefin út í samstarfi við breska fyrirtækið Redgrape Music en Hafdís hefur starfað mikið í Bretlandi síðan hún lauk þar framhaldsnámi í tónlist árið 2006. Hafdís og Alisdair hafa getið sér gott orð þar í landi fyrir vandaðan tónlistarflutning og skemmtilega sviðsframkomu og uppselt var á Dare to Dream Small tónleikaröð þeirra í Bretlandi nú í sumar.

Á efnisskránni verða lög af nýju plötunni í bland við vel valin lög af fyrri plötum Hafdísar, sem mörg hver hafa notið mikilla vinsælda hér á landi.

Tónleikar - Peter Máté og Eugen Prochác
2017-11-22 20:00 | Hljóðberg
Sjaldheyrður klassíker J.N.Hummel fyrir selló og píanó.
Eugen Prochác sellóleikari frá Bratislava og Peter Máté flytja öll þau verk fyrir selló og píanó sem austurríska tónskáldið Johann Nepomuk Hummel hefur samið.
Hummel (1778-1837) var nemandi Mozarts og vinur Beethovens og Schuberts og starfaði í Vínarborg, Stuttgart og Weimar. Hann var einn frægasti píanóleikari og tónskáld síns tíma en eftir komu nýrra strauma rómantíkurinnar hurfu verkin hans úr tónlistarsölum Evrópu. Síðustu áratugi hafa margir tónlistarmenn heimsins unnið við verðskuldaðri endurreisn tónverka þessa síðklassíska tónskálds.
Verkin þrjú á dagskrá eru Variazioni Monferrina, tilbrigði um ítalskan dans sem var mjög vinsæll á 19. öld, Potpourri sem er tónlistarsyrpa með frægum aríum eftir Mozart og Rossini og Sónata fyrir selló og píanó. Sónatan er ljúf snemmrómantískt tónverk með fallegum melodíum og skemmtilegum tækniþrautum fyrir flytjendur.
Eugen Prochác er einn þekktasti sellóleikari Slóvakíu og dósent við Tónlistarháskólann í Bratislava. Hann hefur komið fram í nær 40 löndum fjögurra heimsálfa, sem einleikari, stjórnandi og sellóleikari í ýmsum kammertónlistarhópum. Eugen hefur hljóðritað fyrir Naxos og haldið masterklassa víða um veröld. Hann hefur verið listrænn stjórnandi tónlistarhátíða í Slóvakíu, Tyrklandi, Sameinuðu arabísku furstdæmunum og hefur starfað saman við þekkta tónlistarmenn eins og Sofia Gubaidulina, Arto Noras, En Shao, Giovanni Sollima, Rick Wakeman, Steve Hackett, Miroslav Vitouš, Ken Hensley, Václav Hudeček.
Peter Máté er einnig fæddur í Slóvakíu en hefur verið búsettur á Íslandi frá árinu 1990. Hann hefur haldið marga einleikstónleika og tekið þátt í kammertónleikum víða á Íslandi sem erlendis. Peter er prófessor Listaháskóla Íslands og kennari við Menntaskólann í tónlist. Hann hefur kennt masterklassa við fjölda erlendra háskóla og einnig tekið að sér dómarastarf við píanókeppnir.
Peter og Eugen stunduðu báðir nám á sama tíma við Tónlistarakademíuna í Prag og eru nú að hittast í fyrsta skipti eftir 30 ár til þess að spila saman á tónleikunum.

FRESTAÐ VEGNA VERKFALLS - Einleikstónleikar á selló - Anthony Albrecht
2017-12-19 20:00 | Hljóðberg
ÞVÍ MIÐUR FRESTAST ÞESSIR TÓNLEIKAR UM ÓÁKVEÐINN TÍMA VEGNA VERKFALLS FLUGVIRKJA.

Ástralski sellóleikarinn Anthony Albrecht heldur einleikstónleika í Hljóðbergi Hannesarholts 19. desember n.k. Á efnisskrá eru einleiksverk fyrir selló eftir Johann Sebastian Bach.
Anthony Albrecht kemur til landsins með stjörnum prýddan feril; nýlega útskrifaðist hann úr Juiliard tónlistarskólanum með hæstu einkunn og hefur Albrecht numið þar undir handleiðslu færustu tónlistarkennara heims.
Hljóðberg opnar kl. 19:30 en opið verður í Veitingastofum Hannesarholts fyrir viðburð, þar sem bornir verða fram súpa og léttir grænmetisréttir.
Tónleikarnir hefjast stundvíslega kl. 20:00

Töfratónar: jólatónleikar í Hannesarholti
2017-12-20 20:00 - 21:00 | Hljóðberg
Töfratónar í Hannesarholti
Miðvikudagskvöldið 20. desember verður sannkölluð jólastemning í Hannesarholti þegar tríóið Töfratónar leika fyrir gesti í Hljóðbergi. Þríeykið, sem hefur leikið saman síðan snemma árs 2016, léku nýverið undir á kaffihúsamessu í Lindakirkju við miklar og góðar undirtektir gesta.
Á tónleikunum munu Töfratónar leika úrval þekktra jólalaga og sálma og hvetur hljómsveitin gesti til að taka undir. Tónleikarnir hefjast kl. 20.00 í tónleikasal Hannesarholts.
Tríóið Töfratóna skipa af píanóleikarinn Helgi Már Hannesson, trompetleikarinn Steinar Matthías Kristinsson og söngkonan Helga Magnúsdóttir.
—
Opið verður í Veitingastofum Hannesarholts fyrir tónleikana og býðst gestum að gæða sér á jólaplatta Hannesarholts 2017 fyrir viðburð. Borðapantanir í s. 511 1904

Tónleikar farfugla
2017-12-30 12:00 | Hannesarholt, Grundarstígur 10, Reykjavík
Laugardaginn 30. desember verða Farfuglatónleikar Hannesarholts haldnir, annað árið í röð. Tónleikarnir eru tileinkaðir tónlistarnemendum sem stunda nám við skóla erlendis, og spila sjaldnan fyrir íslenska áheyrendur.
Miðar á tónleikana kostar 2500,- og er miðasala á midi.is, sjá neðar:

Farfuglarnir 2017 eru:

Ingi Bjarni Skúlason píanó og Þórdís Gerður Jónsdóttir selló: frumsamið og spuni: Kl. 12.00 Miðasala
Jiji Kim og Gulli Björnsson klassískur gítar – ný “ambient” tónlist Kl. 14.00 Miðasala
Steiney Sigurðardóttir selló og Anna Guðný Guðmundsdóttir píanó – Brahms, Schumann og Bach : Kl. 16.00 Miðasala
Jóna G.Kolbrúnardóttir söngur og Bjarni Frímann píanó – Schumann, Sibelius, Liszt o.fl. Kl. 18.00 Miðasala
Geirþrúður Anna Guðmundsdóttir selló og Jane Ade píanó – Bach og Chopin: Kl. 20.00 Miðasala

Farfuglatónleikar: kl. 12:00 - Ingi Bjarni Skúlason
2017-12-30 12:00
Farfuglatónleikar Hannesarholts
30. desember kl. 12.00 – 22.00
Fyrstu tónleikar dagsins eru tónleikar Inga Bjarna Skúlasonar:
Ingi Bjarni lagði stund á jazz-píanó nám í Tónlistarskóla FÍH og útskrifaðist þaðan árið 2011. Vorið 2016 lauk hann bachelor prófi við Konunglega Tónlistarháskólanum (Koninklijk Conservatorium) í Den Haag, Hollandi. Þar hafa kennarar hans á meðal annara Jasper Soffers, Juraj Stanik og Eric Gieben. Hann hefur einnig sótt tíma til bandaríska píanóleikarans Aaron Parks. Allt frá því að hann byrjaði að læra í Tónlistarskóla FÍH hefur hann verið virkur tónlistarflytjandi. Í stuttu máli mætti segja að Ingi Bjarni hefur leikið eigin tónsmíðar með fjölda fólks á Íslandi og í Evrópu. Ásamt því að vera virkur tónlistarflytjandi hefur Ingi Bjarni fengist við kennslu og undirleik. Sumarið 2015 gaf Ingi Bjarni út sinn fyrsta geisladisk sem kallast „Skarkali“. Diskurinn inniheldur níu lög fyrir tríó sem sum hver endurspegla það að vera Íslendingur í skarkala erlendrar stórborgar. Diskurinn fékk ágætis dóma frá erlendum jazztímaritum. Nýr tríó diskur Inga Bjarna var tekinn upp 14. október síðastliðinn og stefnt er á útgáfu á næsta ári. Meðspilarar hans þar eru þeir Magnús Trygvason Eliassen á trommum og hinn færeyski Bárður Reinert Poulsen á bassa.

Sem stendur er Ingi Bjarni á lokaári sínu í mastersnámi sem kallast Nordic Master: The Composing Musician. Þar stundar hann nám í píanóleik og tónsmíðum. Námið fer fram í Osló, Kaupmannahöfn og Gautaborg, ein önn á hvorum stað.

Í mars 2014 var Ingi Bjarni tilnefndur til íslensku tónlistarverðlaunanna í flokkinum Bjartasta vonin í sígildri- og samtímatónlist og jazzi.

Ingi Bjarni hefur þó nokkrum sinnum komið fram á Jazzhátíð Reykjavíkur. Einnig hefur hann spilað á alþjóðlegum jazzhátíðum líkt og Copenhagen Jazz Festival, Vilnius Jazz Festival í Litháen, Lillehammer Jazz Festival í Noregi og Jazz in Duketown í Hollandi. Þar að auki hefur hann komið fram á ýmsum minni tónleikum á Íslandi, Svíþjóð, Eistlandi, Lettlandi, Færeyjum, Belgíu og Hollandi.

Með honum leikur Þórdís Gerður Jónsdóttir á selló

Farfuglatónleikar Hannesarholts: kl. 16.00 - Steiney Sigurðardóttir
2017-12-30 16:00 | Hannesarholt, Grundarstígur 10, Reykjavík
Farfuglatónleikar Hannesarholts
30. desember kl. 12.00 – 22.00
Þriðju tónleikar dagsins eru tónleikar sellóleikarans Steineyjar Sigurðardóttur. Tónleikarnir hefjast kl. 16.00
Steiney Sigurðardóttir er fædd árið 1996. Hún hóf sellónám 5 ára gömul hjá Örnólfi Kristjánssyni og var nemandi hans í átta ár við Suzuki tónlistarskólann í Reykjavík og Tónskóla Sigursveins. Hún lauk framhaldsprófi með 9,6 í einkunn vorið 2012 undir handleiðslu Gunnars Kvaran, aðeins 16 ára gömul. Við nám sitt í Tónlistarskóla Sigursveins fékk Steiney sérstök verðlaun fyrir hæstu einkunn á miðstigi og 6.stigi. Frá áramótum 2013 til ársins 2015 var hún nemandi Sigurgeirs Agnarssonar við Listaháskóla Íslands og við Tónlistarskólann í Reykjavík þar sem hún útskrifaðist með burtfararpróf. Steiney hlaut styrktarverðlaun Halldórs Hansen fyrir framúrskarandi námsárangur í Listaháskólanum og fyrir burtfararpróf sitt úr Tónlistarskóla Reykjavíkur árið 2015.

Haustið 2015 flutti Steiney til Berlínar og nam einkatíma hjá prófessorum í helstu háskólum Þýskalands. Eftir að hafa staðist inntökupróf í Berlin og Trossingen vandaðist valið og endaði hún á að fara til Trossingen þar sem hún lærir nú undir handleiðslu Prof. Francis Gouton.

Steiney hefur sótt fljölda námskeiða og má þar helst nefna Tónlistarakademíuna í Hörpu, Meadowmount School of Music, Green Mountain Chamber Music Festival, Astona International, International Music Academie Cervo og Cello Akademie Rutesheim. Steiney hefur spilað í opnum tímum hjá Erling Blöndal Bengtson, Clive Greensmith, Bryndísi Höllu Gylfadóttur, Marko Ylönen, Troels Svane og Wenn Sin Yang.

Steiney hefur oft komið fram með hljómsveitum. Árið 2014 spilaði hún einleikskonsert Saint Saens á Hátíðartónleikum Tónlistarskólans í Reykjavík til Steiney-Sellóleikari Umsókn um tónlistarstyrk Rótarý minningar Ragnars í Smára eftir að hafa unnið HTR-keppni skólans. Árið 2015 spilaði hún sellókonsert Elgars með Sinfóníuhljómsveit Íslands á árlegu tónleikunum Ungir einleikarar eftir að hafa sigrað einleikarakeppni SÍ og Listaháskóla Íslands. Einnig tók hún tvisvar sinnum þátt fyrir hönd Tónlistarskóla Sigursveins í Nótunni í einleiksflokki á framhaldsstigi. Sumarið 2016 spilaði Steiney ástamt vinkonu sinni Sólveigu Steinþórsdóttur fiðluleikara opnunartónleika Tónlistarhátíðar unga fólksins eftir að hafa unnið tónleikakeppni TUF.

Steiney hefur verið virk í hljómsveitarstarfi hérlendis og erlendis og hefur til að mynda tekið þátt í Orkester Norden og leitt sellódeild Ungfóníunar og Ungsveitar Sinfóníuhljómsveitar Íslands. Frá árinu 2015 hefur hún verið lausráðin hjá Sinfóníuhljómsveit Íslands og einnig spilað með Württembergische Philharmonie Reutlingen. Steiney útskrifaðist sem stúdent frá Menntaskólanum við Hamrahlíð af náttúrufræðibraut vorið 2014 samhliða tónlistarnámi sínu. Hún tók saman níunda og tíunda bekk í grunnskóla og kláraði MH á þremur árum til þess að geta einbeitt sér að sellónáminu. Í gegnum árin hefur Steiney verið iðin við að halda styrktartónleika og spila hér og þar til að safna sér þess sem það tekur til að vera í tónlistarnámi erlendis.

Farfuglatónleikar Hannesarholts: kl. 18.00 - Jóna G. Kolbrúnardóttir
2017-12-30 18:00 | Hannesarholt, Grundarstígur 10, Reykjavík
Farfuglatónleikar Hannesarholts
30. desember kl. 12.00 – 22.00
Fjórðu tónleikar dagsins eru tónleikar söngkonunnar Jónu G. Kolbrúnardóttur.
Jóna G. Kolbrúnardóttir er fædd og uppalin í Reykjavík. Hún var ung að árum þegar hún hóf að syngja og hefur sungið í ýmsum kórum bæði sem meðlimur og einsöngvari. Hún lauk burtfararprófi frá Söngskólanum í Reykjavík vorið 2014 undir leiðsögn Hörpu Harðardóttur. Haustið 2014 hélt hún í framhaldsnám til Vínarborgar þar sem hún stundar söngnám við Tónlistarháskólann undir leiðsögn Univ. Prof. Gabriele Lechner. Jóna hefur tekið þátt í ýmsum meistaranámskeiðum m.a. hjá Anne Sofie von Otter og Christine Schäfer. Haustið 2016 tók hún þátt í uppsetningu á óperunni Die Kluge eftir Carl Orff þar sem hún söng titilhlutverkið. Jóna kom fram sem einsöngvari með Sinfóníuhljómsveit Íslands á tónleikunum Ungir einleikarar í janúar síðast liðinn. Hún hefur síðustu tvö sumur komið fram á tónleikum í tónleikaröðinni Pearls of Icelandic Songs í Hörpu. Hún söng bakraddir inn á Biophilia plötu Bjarkar Guðmundsdóttur og tók svo þátt í þriggja ára tónleikareisu sem fylgdi á eftir plötunni.
Með henni leikur Bjarni Frímann á píanó.

Farfuglatónleikar Hannesarholts: kl. 20.00 - Geirþrúður Anna Guðmundsdóttir
2017-12-30 20:00 | Hannesarholt, Grundarstígur 10, Reykjavík
Farfuglatónleikar Hannesarholts
30. desember kl. 12.00 – 22.00
Fimmtu og síðustu tónleikar Farfugla þetta árið eru tónleikar sellóleikarans Geirþrúðar Önnu Guðmundsdóttur. Með henni á tónleikunum leikur og Jane Ade á píanó. Tónleikarnir hefjast kl. 18.00.
Geirþrúður hefur nýlokið bakkalárnámi við Northwestern University í Chicago. Á tónleikunum verða leikin tónverk fyrir selló og píanó og einleiksselló en með Geirþrúði kemur fram píanóleikarinn Jane Ade. Á efnisskránni eru m.a. Bach: Einleikssvíta nr. 3 í C dúr; Chopin: Sónata fyrir selló og píanó í g moll, Op. 65þ.

Phantasmagoria
2018-01-06 17:00 | Hljóðberg
Ragnar Jónsson sellóleikari, Hulda Jónsdóttir fiðluleikari og Mathias Halvorsen píanóleikari flytja píanótríó í A-dúr eftir Maurice Ravel, Phantasmagoria eftir Bent Sørensen og fiðlusónata nr. 4 eftir Charles Ives.
Systkinin Hulda og Ragnar hafa leikið saman alla ævi og gengur sífellt betur að vinna saman eftir sem þau eldast og þroskast. Ragnar nam sellóleik hér heima hjá Gunnari Kvaran og Sigurgeiri Agnarssyni og utan í Kaupmannahöfn og París. Hann hefur m.a. verið viðtakandi minningarverðlauna Raphael Sommer 2014 og styrks úr tónlistarsjóði Valitor 2016. Sama ár lék hann sellókonsert Edwards Elgar með Sinfóníuhljómsveit Íslands eftir að hafa farið með sigur úr býtum í einleikarakeppninni Ungir Einleikarar.
Eftir að hafa lokið Diplómaprófi frá Listaháskóla Íslands vorið 2009 hélt Hulda til New York þar sem hún lauk Master of Music gráðu vorið 2015, síðan þá hefur Hulda verið búsett í Þýskalandi. Veturinn 2017-18 leikur hún með kammersveitinni Ensemble Resonanz sem eru staðarlistamenn í nýja Elbphilharmonie tónleikahúsinu í Hamburg. Auk þess leikur hún reglulega kammertónlist, er meðlimur í strengjakvintettinum Wooden Elephant og starfar sem aukamaður með ýmsum sinfóníuhljómsveitum í Evrópu.
Mathias er uppalinn í Noregi og nam í Osló og Leipzig og kemur reglulega fram sem einleikari og kammertónlistarmaður út um allan heim. Mathias tekur þátt í og skipuleggur ýmis fjölbreytt verkefni, sem dæmi má nefna kammertónlistarhátíðina PODIUMfestivalen í Haugesund sem hann hefur staðið að frá árinu 2008, tónleika í niðamyrkri undir yfirksriftinni Lights Out, einnig lék hann með söngkonunni Peaches í sýningu hennar nefndri Peaches Christ Superstar.
